钦定古今图书集成/理学汇编/学行典/第238卷 > 王纲
## 钦定古今图书集成/理学汇编/学行典/第238卷 > 王纲

按《襄阳府志》：“王纲，字振冲，其先自闽徙钱塘，又徙襄
阳，遂家谷。元符闲进士，通判徽州，即解绶归，求深林
居之。人知其为德人也，称为长者。有寇自均房来，纲
曰：‘吾若去，必残吾乡’。因具牛酒待。寇素闻其贤，约其
党不忍犯，由是郡国闻风争奔，饥者待哺，冻者索衣，
婚丧弗举者助之。里人名为‘无怨公，比之‘伏不斗’’”云。
子之望《谏议大夫参知政事赠纲太子太傅学士梅
溪王十朋铭碑》有同岘首云。